OpenLLM-France/wikimedia huggingface dataset:
# Esport de combat

Un esport de combat és un esport competitiu de contacte on dos combatents lluiten l'u contra l'altre usant les certes regles de contacte, amb l'objectiu de simular parts del combat cos a cos veritable. El boxa, les arts marcials de competició, les arts marcials mixtes i l'esgrima són els exemples d'esports de combat.
Les tècniques usades poden ser classificades en tres dominis: copejar, agafar, i ús d'arma. Algunes regles del joc s'especialitzen en una àrea, mentre que uns altres permeten la superposició.

## Esport de combat i art marcial

La noció de "esport de combat" és distinta de la d'art marcial, encara que algunes disciplines coincideixen.
En efecte, una art marcial és per definició una "art de guerra", una disciplina on tot és permès. A causa de la perillositat potencial, l'estudi de l'art marcial és molt definit en general.
En contrast, un esport de combat sovint posseïx competicions (d'oposició), les normes destinades, en particular, a garantir la integritat física i un àrbitre per a fer-les respectar. D'una banda, esport de combat s'allunya el combat real, però per altra banda, permet enfrontar-se a un adversari que té reaccions imprevisibles i permet la bona esportivitat (joc net i el respecte).
Aquests dos punts de vista són fonamentalment diferents, però històricament vinculats. En els països asiàtics, l'aprenentatge d'arts marcials s'efectuava per a enfrontar a un atacant. El cos de l'individu es transformava en una veritable arma de guerra i va servir per a oposar-se en cas d'agressió de pobles invasors. Així, aquesta visió d'una disciplina marcial servia per a defensar la seva vida durant l'època feudal.
Ara bé, ho vam veure en la fitxa "art marcial", aquestes tècniques marcials es van transmetre en el curs dels anys en tot el món, i han estat adaptades a les mentalitats de les persones que servien.

## Llista d'esports de combat
### Esports de combat olímpics

* Boxa
* Esgrima
* Judo
* Lluita
* Taekwondo

### Altres esports de combat moderns

* Arnis
* Arts marcials mixtes (AMM)
* Bando kick-boxing o lethwei modern, naban o lluita birmana moderna
* Capoeira
* Full-contact
* Jiu-jitsu brasiler
* Karate
* Kendo
* Kick-boxing
* Muay thai
* Sambo
* Sanda
* Savate
* Sumo

### Esports de combat antics

* Boxa antiga
* Pankration

## Referències

* ↑ «Boxing Equipment, History and Rules | Olympic.org».
* ↑ «Judo Equipment, History and Rules | Olympic.org».
* ↑ «Wrestling Greco Roman Equipment, History and Rules | Olympic.org».
* ↑ «Taekwondo Equipment, History and Rules | Olympic.org».

## Vegeu també

* Postura de combat
* Defensa activa

## Enllaços externs

* United World Wrestling (anglès)
# Drniš

Drniš és una ciutat de Croàcia, a Dalmàcia, entre Šibenik i Knin. La seva població arriba als 8.595 habitants (2006), amb 3.332 que viuen a la ciutat i dues dotzenes repartides pels pobles del voltant. El poble d'Otavice prop de Drniš és el lloc de naixement de l'escriptor Ivan Meštrović. El compositor Krsto Odak (1888-1965) nasqué a Siverić prop de Drniš. Els polítics Božidar Adžija i Dražen Budiša són també d'aquesta zona.
# Coalició pel Progrés

Coalició pel Progrés fou una coalició electoral andorrana de caràcter progressista resultat de la unió entre els partits Iniciativa Democràtica Nacional, l'Agrupament Nacional Democràtic i Nova Democràcia.

## Història

En l'any 1999, tres partits polítics progressistes de l'oposició van formar una aliança electoral de cara a les eleccions comunals andorranes de 1999. La coalició va presentar llistes a Andorra la Vella i a Escaldes-Engordany. Van obtindre com a resultat 2.416 vots i 13 consellers comunals, guanyant a Andorra la Vella.
Els mitjans de comunicació consideren aquesta coalició l'immediat antecessor polític del Partit Socialdemòcrata d'Andorra.

## Referències

* ↑ «Anuaris.cat: Andorra cap al bipartidisme». Arxivat de l'original el 2019-03-06. [Consulta: 5 març 2019].
* ↑ Eleccions Comunals 1999
* ↑ 324.cat - Pocs canvis a Andorra després de les eleccions comunals
# Sangli-Miraj-Kupwad

Sangli-Miraj-Kupwad és una corporació metropolitana de l'Índia al sud de Maharashtra, capital del districte de Sangli. Està formada per la unió de les ciutats de Sangli, Miraj i altres menors:
* Sangli (ciutat)
* Sangliwadi
* Madhavnagar
* Wanlesswadi
* Vishrambag
* Miraj (ciutat)
* Brahmanpuri
* Kupwad
* Government colony
* Sanjaynagar
Dins l'àrea urbana s'inclouen alguns suburbis:
* Ashta a 14 km
* Jaysingpur a 6 km
* Budhgaon a 8 km
* Kavalapur a 10 km
* Ichalkaranji a 24 km
* Haripur a 5 km
* Bamnoli a 6 km
* Dhamani a 4 km
* Shirol a 8 km
* Bhilavadi a 18 km
La població de la corporació municipal metropolitana segons el cens del 2001 era de 436.639 i segons l'estimació del 2008 era de 601.214 habitants.
Sangli i Miraj foren capitals dels estats de Sangli i de Miraj Sènior. La ciutat de Sangli pròpia a la vora del Kistna. una mica al nord de la confluència amb el Varna.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Jean Chazy

Jean Chazy (Villefranche-sur-Saône i Vilafranca de Mar, 15 d'agost de 1882 - París, 9 de març de 1955) va ser un matemàtic i astrònom francès.

## Vida i Obra

Chazy va fer els seus estudis primaris i secundaris a Mâcon i Dijon, respectivament, abans d'ingressar a l'École Normale Supérieure el 1902 i en la qual es va graduar el 1905. El 1910 va obtenir el doctorat.
A continuació va ser professor agregat a les universitats de Grenoble i Lilla, excepte el temps que va servir a l'exèrcit durant la Primera Guerra Mundial, període durant el qual va descobrir amb extremada precisió la posició del canó alemany anomenat Gran Bertha, fet que li va valer una condecoració militar.
El 1925 va passar a ser professor de la universitat de París ocupant successivament les càtedres de mecànica analítica i de mecànica celeste. Es va jubilar el 1953.
Chazy és recordat, sobre tot, per les seves recerques sobre equacions diferencials ordinàries.

## Referències

* ↑ Charle i Telkès, 1989, p. 79.
* ↑ Chevenard, 1955, p. 157.
* ↑ Charle i Telkès, 1989, p. 80.
* ↑ Calogero, 2008, p. 46 i ss.

## Bibliografia

* Calogero, Francesco. Isochronous Systems (en anglès). Oxford University Press, 2008. ISBN 978-0-19-953529-6.
* Charle, Christophe; Telkès, Eva. «Chazy (Jean) [note biographique]». A: Les Professeurs de la faculté des sciences de Paris, 1901-1939. Dictionnaire biographique (1901-1939) (en francès). Institut national de recherche pédagogique, 1989, p. 79-81. ISBN 2-7342-0230-1.
* Chevenard, P. «Jean Chazy» (en francès). L'Astronomie, Vol. 69, 1955, pàg. 157-158. ISSN: 0004-6302.

## Enllaços externs

* O'Connor, John J.; Robertson, Edmund F. «Jean Chazy» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Costabel, Pierre. «Chazy, Jean François». Complete Dictionary of Scientific Biography, 2008. [Consulta: 13 abril 2020]. (anglès)
# Emidins

Els emidins (Emydinae) són una subfamília de tortugues de la família dels emídids (Emydidae).

## Classificació

Inclou els següents gèneres:
* Gènere Clemmys
* Gènere Emys
* Gènere Glyptemys
* Gènere Terrapene

## Referències

* Rhodin, Anders G.J.; Paul van Dijk, Peter; Inverson, John B.; Shaffer, H. Bradley. «Turtles of the World 2010 Update: Annotated Checklist of Taxonomy, Synonymy, Distribution and Conservation Status» (pdf), 14-12-2010. Arxivat de l'original el 2010-12-15. [Consulta: 15 desembre 2010].
# Drobecita

La drobecita és un mineral de la classe dels sulfats. Rep el seu nom del col·leccionista de minerals austríac Erich Drobec (1919-2004), especialitzat en la mineralogia sistemàtica.

## Característiques

La drobecita és un sulfat de fórmula química CdSO₄·4H₂O. Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema monoclínic.
Segons la classificació de Nickel-Strunz, la drobecita pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyleïta, ilesita, rozenita, starkeyita, cranswickita, calcantita, jôkokuïta, pentahidrita, sideròtil, bianchita, chvaleticeïta, ferrohexahidrita, hexahidrita, moorhouseïta, niquelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, redingtonita, wupatkiïta i meridianiïta.

## Formació i jaciments

Va ser descoberta a la mina Esperanza, a la localitat de Lavrion, al districte miner homònim de la regió d'Àtica, a Grècia. Es tracta de l'únic indret on ha estat trobada aquesta espècie mineral.

## Referències

* ↑ «Drobecite» (en anglès). Mindat. [Consulta: 12 juliol 2017].
# Coalició per Aragó

Coalició per Aragó (CA) és una coalició política que es va presentar a les eleccions generals espanyoles de 1979. Estava formada pel Partit Socialista d'Aragó (PSA) i el Partit Social Demòcrata Aragonès (PSDA). Va obtenir un total de 19.220 vots, el 3,97% de la província de Saragossa, l'1,12% de la província d'Osca i el 0,74% de la província de Terol, i cap diputat.

## Referències

* ↑ «Coalición por Aragón». GEA. Gran Enciclopedia Aragonesa. Arxivat de l'original el 24 de setembre 2015. [Consulta: 30 juliol 2014].
# Saudi Arabian Airlines

Saudi Arabian Airlines (àrab: الخطوط الجوية العربية السعودية, al-Ḫuṭūṭ al-Jawiyya al-ʿArabiyya as-Saʿūdiyya, ‘Línies Aèries Àrabs Saudites’) és l'aerolínia nacional de l'Aràbia Saudita, amb base a Jiddah. Duu a terme vols regulars domèstics i internacional a més de 90 destinacions a Orient Mitjà, Àfrica, Àsia, Europa i Amèrica del Nord, així com vols xàrter internacionals sobretot en les èpoques de Ramadà i Hajj. L'aeroport principal de l'aerolínia és l'Aeroport Rei Abdulaziz de Jiddah, destacant també els aeroports Rei Khalid de Riad i Rei Fahd de Dammam. Actualment és membre de l'Organització de Transportistes Aeris Àrabs i de l'aliança SkyTeam.
Saudi Arabian Airlines era l'aerolínia més gran de la regió, però a causa del creixement d'altres aeroports i aerolínies s'ha convertir en la 3a, després de Emirates i Qatar Airways.
# Hodna

Hodna és una regió del centre de l'altiplà algerià al peu de les muntanyes Wennougha, Hodna i Belezma. Té una superfície d'uns 8600 km² i uns cent mil habitants (1962). Inclou la gran sebkha (sabkhat) de Hodna de 760 km². Al sud hi ha el territori arenós de Rmel. El clima és calorós i sec. Les ciutats principals són Msila, Mdoukal i Ngaous.
Aquest territori estava al limes romà i algunes viles romanes existien al camí que anava pel nord i est de la sebkha, mentre al sud hi havia diverses fortaleses. Les ciutats principals eren Tubunae (Tobna), Nicivibus (Ngaous) i Macri (Maggara). A l'alta edat mitjana formava amb el Zab una marca militar, política i economica d'Ifríqiya; al segle x es va fundar Msila a la vora de les ruïnes de Zabi però al segle xi estava eclipsada per la Kala dels Banu Hammad. La invasió dels Banu Hilal la va separar definitivament de l'Ifríqiya encara que els hàfsides van conservar certa influència a aquesta regió i al Zab. Al segle xvi els otomans van incorporar la regió a la província oriental de Constantina, i sota els franceses (1830) va seguir al departament de Constantina.
Les tribus principals són:
* Awlad Mahdi, a l'oest (amazics)
* Awlad Derradj, a l'est (amazics)
* Awlad Soltan, a l'est
* Awlad Ali, a l'est

## Bibliografia

* J. Despois, Le Hodna, París 1953.
# Intesa Democratica

Intesa Democratica és el nom que va rebre la coalició electoral italiana de centreesquerra que va donar suport la candidatura de Riccardo Illy a President de Friül-Venècia Julia a les eleccions regionals de Friül-Venècia Júlia de 2003. Va rebre el suport de Demòcrates d'Esquerres, La Margherita, Ciutadans pel President, PRC, PdCI, Itàlia dels Valors, Verdi, Popolari-UDEUR i Partit Pensionista. Els partits van obtenir un total de 250.110 vots (50,27%) i el candidat a president, 356.896 vots (53,17%).
La coalició es tornà a presentar a les eleccions regionals de Friül-Venècia Júlia de 2008 amb el suport de Partito Democratico, Ciutadans pel President, PRC, PdCI, Itàlia dels Valors, Verdi, Partito Socialista, Sinistra Democratica i Slovenska Skupnost. Va obtenir 262.921 vots (46,38%) i 23 escons, i Riccardo Illy 351.205 vots (46,18%). Fou derrotat per Renzo Tondo.
# Emiel Planckaert

Emiel Planckaert (Kortrijk, 22 d'octubre de 1996) és un ciclista belga, actualment a l'equip amateur del Lotto-Soudal U23.
Els seus germans Baptiste i Edward també s'han dedicat al ciclisme.

## Palmarès

* 2016
** 1r al Gran Premi dels Marbrers

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# El peix gros

El peix gros (títol original: The Big Kahuna) és una pel·lícula estatunidenca dirigida per John Swanbeck, estrenada el 1999. Ha estat doblada al català.

## Argument

En un hotel de Wichita, en l'última nit d'una convenció d'empresaris, dos venedors i un jove empleat d'una empresa de lubrificants industrials es troben ansiosos a l'espera de poder tancar un quantiós tracte amb un important empresari, un "peix gros" com els agrada dir-ne, ja que tot indica que podran escalar en l'empresa si tanquen el tracte. Phil, el cap de vendes, està cremat, ja a la cinquantena, divorciat i amb quatre filles. Ja ho ha vist tot, i està acostumat als viatges constants i les estades solitàries en hotels remots de tota Amèrica. Bob és un investigador callat de vint i pocs anys, en viatge de negocis per primera vegada, amb moltes ganes d'escoltar tot el que Phil li explica sobre la vida al carrer i en el treball. Devotament religiós i jovençà, Bob està bastant preocupat per l'estat marital de Phil. Larry és tot el que Bob no és: beu, desitja a les dones, especialment les que van vestides d'executives, i és escandalós. Larry té una perspectiva única de la vida i sembla delectar-li la confrontació.

## Repartiment

* Danny DeVito: Phil Cooper
* Kevin Spacey: Larry Mann
* Peter Facinelli: Bob Walker
* Paul Dawson: El porter

## Crítica

* "El cinema moralista ha existit sempre (...) però al peix gros se li va la mà. Massa discursiva (...) Això sí, Danny DeVito dona un recital d'expressivitat en els primers plànols sense frase"

## Referències

* ↑ «El peix gros». esadir.cat.
* ↑ «`The Big Kahuna': Just a Couple of Salesmen, Going Nowhere, and Slowly». [Consulta: 12 març 2018].
* ↑ Ocaña, Javier «El pez gordo». Cinemanía.
# Sant Salvi dels Ròcs

Sant Salvi dels Ròcs (en francès Saint-Salvy-de-la-Balme) és un municipi francès, situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 488 | 522 | 550 | 634 | 590 | 569 | 575 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean Richard | |

## Referències

* ↑ Toponímia occitana
# Josep Emili Donato i Folch

Josep Emili Donato i Folch (Figueres, 1934) és un arquitecte català.
El 1960 es va llicenciar a l'Escola Tècnica Superior d'Arquitectura de Barcelona, on va ser professor i es va doctorar el 1971. Inicialment tingué estudi a Eivissa amb Raimon Torres i Antoni Miró i posteriorment despatx propi a Barcelona. Va ser director de la revista Quaderns del 1969 al 1972.

## Obres rellevants

* 1966 - Casa Mestres. L'Ametlla de Mar.
* 1973-75 - Urbanització de les Arcades. Montblanc
* 1977 - Casa Ribera. Vallromanes.
* 1982 - Escola Eduard Fontseré (Escola Teixonera). Barcelona
* 1988 - Grup Baró de Viver. Barcelona.
* 1991 - C.A.P. Sant Ildefons. Cornellà de Llobregat.
* 1992 - Residència Teixonera. Barcelona.
* 2007 - Hospital Universitari d'Igualada.

## Referències

* ↑ «Enciclopèdia d'Eivissa i Formentera». [Consulta: 7 novembre 2020].
* ↑ «Josep Emili Donato i Folch». [Consulta: 7 novembre 2020].
* ↑ «Fundación Arquia». [Consulta: 7 novembre 2020].
# Llista de golejadores de la Copa d'Europa d'hoquei sobre patins femenina 2007

Llista completa de gols marcats a la Copa d'Europa d'hoquei patins femenina 2007 segons jugadora i equip corresponent:
| Jugadora | Equip | Gols |
| Beata Geismann | RSC Cronenberg | 17 |
| Ester Artigas | CE Arenys de Munt | 9 |
| Tatiana Malard | CS Noisy Le Grand | 9 |
| Sandra Drouhet | US Coutras RH | 8 |
| Jana Verdura | CE Arenys de Munt | 7 |
| Mònica Piosa | Calzedonia Voltregà | 7 |
| Anne-Marie Sesterhenn | TUS Düsseldorf-Nord | 6 |
| Adeline Leborgne | US Coutras RH | 6 |
| Carla Giudici | Calzedonia Voltregà | 6 |
| Marie Espin | CS Noisy Le Grand | 5 |
| Vanessa Daribo | CS Noisy Le Grand | 5 |
| Nicole Paczia | TUS Düsseldorf-Nord | 5 |
| Maren Wichardt | SK Germania Herringen | 5 |
| Leticia Inestal | Biescas Gijón HC | 4 |
| Lea-Marlene Reinert | SK Germania Herringen | 4 |
| Anna Romero | Calzedonia Voltregà | 4 |
| Chiara Marchesini | Breganze | 4 |
| Daniela Paczia | TUS Düsseldorf-Nord | 4 |
| Celine Ducourtioux | US Coutras RH | 4 |
| Ana Azevedo | CSP Alfena | 3 |
| Birgit Achtermann | TUS Düsseldorf-Nord | 3 |
| Maria Majó | CE Arenys de Munt | 3 |
| Daniela Guerrero | Calzedonia Voltregà | 3 |
| Noemí Dulsat | CE Arenys de Munt | 3 |
| Maria Ferrón | Calzedonia Voltregà | 3 |
| Audrey Cayol | RH Gleizé Beaujolais | 3 |
| Mèlanie Gauvin | RH Gleizé Beaujolais | 3 |
| Solène Voltzenlugel | RH Gleizé Beaujolais | 3 |
| Beth Cook | Bury St. Edmunds RHC | 3 |
| Natasha Lee | Biescas Gijón HC | 3 |
| Natascha Kluschewski | RSC Cronenberg | 3 |
| Dina Tavares | HC Mealhada | 3 |
| Inga Wichardt | RSC Cronenberg | 3 |
| Marielle Blanc | RH Gleizé Beaujolais | 2 |
| Bárbara García | Biescas Gijón HC | 2 |
| Clara Leabia | CSP Alfena | 2 |
| Anja Grewe | SK Germania Herringen | 2 |
| Simona Costabile | CH Eboli | 2 |
| Soizick Guibert | CS Noisy Le Grand | 2 |
| Clémentine Pelletier | CS Noisy Le Grand | 2 |
| Marta Leite | CSP Alfena | 2 |
| Antonella Gavassolo | Breganze | 2 |
| Julie Dupuis | CS Noisy Le Grand | 2 |
| Elena Toffanin | Breganze | 2 |
| Ainhoa García | Biescas Gijón HC | 2 |
| Claudia Netthöfel | RSC Cronenberg | 1 |
| Maria Joao Couceiro | HC Mealhada | 1 |
| Jenny Delgado | TUS Düsseldorf-Nord | 1 |
| Ricarda Schulz | TUS Düsseldorf-Nord | 1 |
| Julie Finch | Bury St. Edmunds RHC | 1 |
| Mariona Carmona | SK Germania Herringen | 1 |
| Elisabeth Frings | CS Noisy Le Grand | 1 |
| Stephanie Schmitz | RSC Cronenberg | 1 |
| Noèmi Lafoy | RH Gleizé Beaujolais | 1 |
| Marta Sorgato | Breganze | 1 |
| Manuela Scremin | Breganze | 1 |
| Marisa Correia | CSP Alfena | 1 |
| Cristina Capaccio | CH Eboli | 1 |
| Malvina Fort | US Coutras RH | 1 |
| Marta Soler | Biescas Gijón HC | 1 |
| María Martínez | Biescas Gijón HC | 1 |
| Anna Aguilar | CE Arenys de Munt | 1 |
| Mireia Castells | Calzedonia Voltregà | 1 |
| Anna Jou | CE Arenys de Munt | 1 |

## Enllaços externs

* Llista de golejadores Arxivat 2007-12-04 a Wayback Machine.
# Estació de Sant Joan

«Estació de Sant Joan» té aquests significats:
* Estació de Sant Joan (FGC): estació de la línia Barcelona-Vallès d'FGC a Sant Cugat (Vallès Occidental)
* Estació de Sant Joan (SFM): estació de la línia Palma-Manacor d'SFM prop de Sant Joan (Mallorca)
# Coll de Jual

El Coll de Jual és una collada dels contraforts nord-orientals del Massís del Canigó, a 696,5 metres d'altitud, en el límit dels termes comunals de Clarà i Villerac i de Taurinyà, tots dos a la comarca del Conflent, de la Catalunya del Nord. Està situat a la zona sud-oest del terme de Clarà i Villerac, al sud-oest del poble de Clarà, i a l'est del de Taurinyà, a la zona de Jual, a prop al sud-est del poble.

## Referències

* ↑ El Coll de Jual en els ortofotomapes de l'IGN
# Santa Magdalena de Noves

Santa Magdalena de Noves és una església de Camós (Pla de l'Estany) protegida com a bé cultural d'interès local. Corona un petit turó situat a la vora esquerra del Matamors, al costat del mas Noves. És una obra protegida com a bé cultural d'interès local.

## Història

L'ermita de Santa Magdalena data de la fi del segle xi, encara que ha estat transformada posteriorment i avui és ben poc el que en resta del seu estat originari. L'indret de Noves apareix documentat per primera vegada en l'any 1019 en què Ramon Bonhom va donar a la canònica gironina terres situades a Camós. El lloc era un mas situat dins el terme parroquial de Sant Vicenç de Camós, que fou venut l'any 1303 a Bernat, abat de Banyoles per Mair, fill de Salomó, un jueu de Besalú. La capella havia estat incorporada al mas i s'havia abandonat el culte catòlic al passar a mans dels jueus. Fins al 1544 no apareix aquesta capella en les visites pastorals. Pels voltants d'aquells anys fou construït el retaule.

## Arquitectura

Petita ermita romànica d'una sola nau de planta rectangular i un absis lateral rectangular, coberta amb volta de canó lleugerament apuntada. La portada, a ponent, un senzill arc de mig punt dovellat és protegida per un porxo afegit més tardanament a la construcció principal i que resta tancat per la banda de ponent. Una de les cantonades d'aquest porxo, realitzat amb murs de pedra i volta de canó, serveix de suport intermedi de l'escala d'accés a l'espadanya i al mateix temps és un terrat que permet l'accés al cor des de l'exterior. Entre la porta i un petit ull de bou a la part alta de la capçalera hi ha una finestra de doble esqueixada. Dues finestres més al mur de migdia foren obertes amb posterioritat. El mur de tramuntana té una capelleta circular, a manera d'absidiola, coronada exteriorment per una cornisa en cavet del mateix tipus que la que hi ha als murs laterals. Aquesta capella degué formar part de l'estructura original o fou construïda poc més endavant. L'aparell dels murs és de filades de pedra sorrenca només desbastada, fora de les cantonades i la cornisa que són de pedra travertínica de Banyoles ben tallada. L'obra se situaria a la primera meitat del segle xiii.

## Referències

* ↑ «Santa Magdalena de Noves». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 juliol 2017].
* 1 2 Moner i Codina, Jeroni; Riera i Micaló, Jaume; Chicote i Carquero, Juli. «Santa Magdalena de Noves». A: El Gironès La Selva El Pla de l'Estany. Barcelona: Enciclopèdia Catalana, 1991, p. 405-406 (Catalunya Romànica, V). ISBN 84-7739-262-5.

## Enllaços externs

* El retaule de Santa Magdalena de Noves
* Santa Magdalena de Noves a Museus de Banyoles
# Hriadky

Hriadky és un poble i municipi d'Eslovàquia. Es troba a la regió de Košice, a l'est del país. El 2017 tenia 453 habitants.

## Història

La primera referència escrita de la vila data del 1320.
# Jenkovce

Jenkovce és un poble d'Eslovàquia, a la regió de Košice. Es troba a una altitud de 109 metres.
Té una població d'uns 430 habitants.

## Història

La primera referència escrita de la vila data del 1288.